Daily View 05.11.2021
5 พฤศจิกายน 2564

ปัจจัยต่างประเทศ: รายงานตัวเลขผู้ยื่นขอสวัสดิการว่างงานครั้งแรกลดลง 14,000 ราย สู่ระดับ 269,000 รายในสัปดาห์ที่แล้ว ต่ำกว่าที่นักวิเคราะห์คาดการณ์ที่ระดับ 275,000 ราย และต่ำกว่า 300,000 รายเป็นสัปดาห์ที่ 4 ติดต่อกัน แสดงถึงตัวเลขการจ้างสหรัฐฯฟื้นตัวดีต่อเนื่อง คืนนี้ติดตามตัวเลขแรงงานสำคัญอย่าง อัตราการว่างงานและตัวเลขจ้างงานนอกภาคเกษตรเดือนต.ค.ของสหรัฐฯ ตัวเลขเศรษฐกิจที่ออกมาดีช่วยสนับสนุน sentiment บวกต่อการลงทุน
สำนักงานควบคุมกฎระเบียบยาและผลิตภัณฑ์ดูแลสุขภาพของสหราชอาณาจักร (MHRA) ให้การอนุมัติการใช้ยาโมลนูพิราเวียร์สำหรับการรักษาผู้ป่วยโควิดแล้ว ส่งผลให้สหราชอาณาจักรเป็นประเทศแรกของโลกที่ให้การอนุมัติการใช้ยาโมลนูพิราเวียร์ ซึ่งเป็นยาเม็ดรับประทานชนิดแรกที่ใช้สำหรับการรักษาโรคโควิด ขณะที่สำนักงานคณะกรรมการอาหารและยาสหรัฐ (FDA) คาดว่าจะให้การอนุมัติการใช้ยาโมลนูพิราเวียร์ในช่วงต้นเดือนธ.ค. และองค์การยาแห่งยุโรป (EMA) ได้เริ่มต้นกระบวนการประเมินประสิทธิภาพของยาโมลนูพิราเวียร์อย่างเร่งด่วน ประเด็นดังกล่าวช่วยผ่อนคลายความกังวลของการแพร่ระบาดโควิดสายพันธุ์เดลต้าพลัสที่กำลังเร่งตัวขึ้นในสหราชอาณาจักรช่วงที่ผ่านมา
การประชุมโอเปกพลัส: มีมติเพิ่มกำลังการผลิตเพียง 400,000 บาร์เรล/วัน ตามตลาดคาด ถึงแม้ว่าสหรัฐฯได้กดดันให้โอเปกพลัสเพิ่มกำลังการผลิตมากขึ้นเพื่อชะลอการพุ่งขึ้นของราคาน้ำมันก็ตาม โดยที่ประชุมคาดว่าตลาดน้ำมันจะ deficit (OECD oil inventory ลดลง) เพียงเล็กน้อยในไตรมาสสี่ ก่อนที่จะกลับมาเป็น surplus (OECD oil inventory เพิ่มขึ้น) ในปีหน้า รวมถึงมีความกังวลเพิ่มขึ้นต่อความต้องการใช้น้ำมันในจีนลดลงจากเศรษฐกิจจีนชะลอตัว เรายังคงมุมมองต่อราคาน้ำมันดิบว่าจะยังทรงตัวในระดับสูงไปจนถึงสิ้นปี ก่อนที่จะเริ่มปรับตัวลงในต้นปีหน้าจาก สถาณการณ์น้ำมันที่จะกลับมาเป็น surplus ภายในไตรมาสหนึ่งปี 2022 ดังนั้นเรายังคงมุมมองราคาน้ำมันดิบ Brent ปี 2021-23 ที่ USD67/66/63 ตามลำดับ โดยเราแนะนำนักลงทุนให้เปลี่ยนกลุ่มหุ้นลงทุนจากกลุ่มหุ้นต้นน้ำเป็นกลุ่มหุ้นปลายน้ำอย่างค้าปลีกน้ำมัน รวมถึงกลุ่มโรงกลั่นที่เรายังแนะนำลงทุน จากมุมมองค่าการกลั่นที่มีแนวโน้มเพิ่มสูงขึ้นในระยะ 1-2 ปีข้างหน้า
มุมมองตลาดหุ้น วันนี้คาด 1630-35 SET หุ้นแนะนำ BAM, SPRC
Top pick:  BAM (ราคาพื้นฐาน 22.00 บาท) เราคาดว่ากำไรจะผ่านจุดต่ำสุดไปแล้วในไตรมาสสาม ก่อนที่จะฟื้นตัวดีขึ้นในไตรมาสสี่จากโอกาสขายทรัพย์ทั้ง NPL/NPA รวมถึงกรมบังคับคดีที่กลับมาเปิดอีกครั้งสนับสนุนการฟื้นตัวของกำไรขึ้น. SPRC (ราคาพื้นฐาน 14.00 บาท) เราปรับกำไรสุทธิปี 64 ขึ้น 97% จาก inventory gain ขณะที่ปรับปี 65-66 ขึ้น 12% และ 16% ตามลำดับจากคาดการณ์ค่าการกลั่นปรับเพิ่มขึ้น ทั้งนี้งบไตรมาสสามเราคาดว่าจะออกมาอ่อนแอ (ลดลง YoY และ QoQ) จากค่าการกลั่นที่ตำกว่าจุดคุ้มทุน แต่จะฟื้นตัวอย่างแข็งแกร่งในไตรมาสสี่ จากค่าการกลั่นที่ปรับเพิ่มขึ้น 2 เท่าจะช่วยให้ Core earning พลิกกลับมาเป็นบวกครั้งแรกในรอบ 5 ไตรมาส
รายงานตัวเลขเศรษฐกิจ
วันศุกร์ ติดตาม ตัวเลข CPI และ Core CPI ของไทยเดือน ต.ค. ตัวเลข Construction PMI ของยูโรโซน เดือน ต.ค. คาด 50 จุด ทรงตัว MoM ตัวเลข Retail sales ยูโรโซนเดือน ก.ย. คาด +0.2% MoM และ +1.5% YoY ตัวเลข Non-farm payrolls ของสหรัฐฯ เดือน ต.ค. คาด 4.13 แสนตำแหน่ง ตัวเลข Unemployment rate ของสหรัฐฯ เดือน ต.ค. คาด 4.7% และตัวเลขค่าจ้างรายชั่วโมงของสหรัฐฯ เดือน ต.ค. คาด +0.4% MoM